Epäilyyn perustuvat eläinsuojelutarkastukset 2010 - Ruokavirasto
Virkaeläinlääkärit tekivät vuonna 2010 yhteensä yli 4300 epäilyyn perustuvaa eläinsuojelutarkastusta. Tämä on selvästi enemmän kuin edellisinä vuosina, jolloin tarkastusten määrä on vaihdellut tasaisesti 3200 ja 3500 tarkastuksen välillä vuosittain. Erillisiä tarkastuskäyntejä tehdään kuitenkin vähemmän, sillä jos kohteessa on useampia tarkastuksen kohteena olevia eläinlajeja, raportoituu yksi tarkastuskäynti useampana tarkastuksena. Vuonna 2010 erillisiä käyntejä oli noin 3500 kappaletta, kun viime vuosina erillisten tarkastuskäyntien määrä on ollut keskimäärin 2500.